《偕眉叔访李㤅伯民部四鼓出北郭宿缦雅堂 其三》
清代·曹寿铭

促坐忘深宵，言归理孤榜。戌鼓水西门，簖火烟中港。

夹舷瑟沙水，风柯答寒响。回睇所来径，缺月堕林莽。

归卧北郭庐，清梦谢尘鞅。邻钟时一鸣，旋促初暾上。

作者简介：曹寿铭，字文孺，初名炳言，字烺斋，会稽人。咸丰戊午优贡，候选知县。有《曼志堂遗稿》。